3. การประกอบธุรกิจของบริษัทฯ และบริษัทย่อย

บริษัท ผลิตไฟฟ้าราชบุรีโฮลดิ้ง จำกัด (มหาชน) ประกอบธุรกิจในรูปของบริษัทโฮลดิ้ง
โดยมีรายได้หลักจากเงินปันผลของบริษัท ผลิตไฟฟ้าราชบุรี ซึ่งเป็นบริษัทย่อยหลัก
และเป็นบริษัทแกนในการดำเนินธุรกิจผลิตไฟฟ้าและรับโอนทรัพย์สินของโครงการโรงไฟฟ้าราชบุรีทั้งหมด
(ยกเว้นลานไกไฟฟ้า) จากการไฟฟ้าฝ่ายผลิตแห่งประเทศไทย (กฟผ.)
ภายใต้สัญญาจะซื้อจะขายทรัพย์สิน (Asset Purchase Agreement) ซึ่งจัดทำขึ้นระหว่าง กฟผ.
และบริษัท ผลิตไฟฟ้าราชบุรี

บริษัท ผลิตไฟฟ้าราชบุรี มีชื่อภาษาอังกฤษว่า Ratchaburi Electricity Generating
Company Limited จัดตั้งเมื่อวันที่ 20 มีนาคม 2543 ด้วยทุนจดทะเบียนเริ่มต้นที่เรียกชำระแล้ว
10 ล้านบาท เป็นหุ้นสามัญจำนวน 1 ล้านหุ้น มูลค่าหุ้นที่ตราไว้หุ้นละ 10 บาท โดยบริษัท
ผลิตไฟฟ้าราชบุรีโฮลดิ้ง จำกัด (มหาชน) ถือหุ้นร้อยละ 100 ต่อมาในเดือนมิถุนายน และสิงหาคม
2543 ได้เพิ่มทุนจดทะเบียนเป็น 100 ล้านบาท และ 16,000 ล้านบาท ตามลำดับและถือหุ้นร้อยละ
100 โดยบริษัท ผลิตไฟฟ้าราชบุรีโฮลดิ้ง จำกัด (มหาชน) เพื่อรับซื้อโครงการโรงไฟฟ้าราชบุรีจาก
กฟผ. ในวันที่ 31 ตุลาคม 2543 ได้รับโอนโรงไฟฟ้าพลังความร้อน จำนวน 2 เครื่อง
กำลังผลิตเครื่องละ 735 เมกะวัตต์ รวมกำลังผลิต 1,470 เมกะวัตต์ ทรัพย์สินที่ใช้ร่วมกัน ที่ดิน
และทรัพย์สินอื่นๆ และในเดือนตุลาคม 2545 บริษัทได้เพิ่มทุนจดทะเบียนอีก 2,275
ล้านบาทรวมเป็นทุนจดทะเบียนปัจจุบันจำนวน 18,275 ล้านบาท
และบริษัทได้รับโอนโรงไฟฟ้าพลังความร้อนร่วมจำนวน 3 ชุด กำลังผลิตชุดละ 725 เมกะวัตต์
รวมกำลังผลิต 2,175 เมกะวัตต์ ซึ่งได้รับโอนในวันที่ 18 เมษายน 2545 สำหรับชุดที่ 1 และ 2
และได้รับโอนชุดที่ 3 ในวันที่ 1 พฤศจิกายน 2545 บริษัท
ผลิตไฟฟ้าราชบุรีจึงเป็นบริษัทเอกชนที่มีโรงไฟฟ้าขนาดใหญ่ที่สุดในประเทศไทย
มีกำลังผลิตติดตั้งรวมทั้งหมดประมาณ 3,645 เมกะวัตต์

บริษัท ราชบุรีพลังงาน มีชื่อภาษาอังกฤษว่า Ratchaburi Energy Company Limited
จัดตั้งขึ้นเมื่อวันที่ 4 กันยายน 2544 โดยบริษัท ผลิตไฟฟ้าราชบุรีโฮลดิ้ง จำกัด (มหาชน)
ถือหุ้นร้อยละ 100 ด้วยทุนจดทะเบียน 10 ล้านบาท และในวันที่ 22 มกราคม 2546
บริษัทได้เพิ่มทุนจดทะเบียนอีก 180 ล้านบาท รวมเป็นทุนจดทะเบียนทั้งสิ้น 190 ล้านบาท
บริษัทมีวัตถุประสงค์เพื่อศึกษาและเข้าร่วมลงทุนในธุรกิจและโครงการตามวัตถุประสงค์
และแผนการดำเนินกิจการของบริษัทฯ
ซึ่งต้องการเน้นการลงทุนในกิจการโรงไฟฟ้าพลังน้ำขนาดเล็กในประเทศเป็นหลัก
และเพื่อเป็นการสร้างมูลค่าเพิ่มให้กับผู้ถือหุ้นของบริษัทฯ
โดยในขณะนี้ได้ลงทุนในโครงการติดตั้งเครื่องกำเนิดไฟฟ้าพลังน้ำที่เขื่อนกรมชลประทาน 3 แห่ง
คือที่เขื่อนป่าสักชลสิทธิ์ จังหวัดลพบุรี เขื่อนเจ้าพระยา จังหวัดชัยนาท และเขื่อนคลองท่าด่าน
จังหวัดนครนายก โดยมีกำลังการผลิตติดตั้งรวมประมาณ 28 เมกะวัตต์
นอกจากนี้ยังมีโครงการที่อยู่ในระหว่างการศึกษาอีก 3 โครงการ คือเขื่อนนเรศวร เขื่อนแม่กลอง
เขื่อนลำปาว ซึ่งมีกำลังการผลิตรวมประมาณ 30 เมกะวัตต์

สถานที่ตั้งโรงไฟฟ้าราชบุรี

โรงไฟฟ้าราชบุรี มีพื้นที่ทั้งหมดประมาณ 2,158 ไร่ (ไม่รวมลานไกไฟฟ้าซึ่งยังคงเป็นทรัพย์สินของ
กฟผ.) ตั้งอยู่ในเขตพื้นที่อำเภอดำเนินสะดวก อำเภอโพธาราม และอำเภอเมือง จังหวัดราชบุรี
ซึ่งอยู่ห่างจากกรุงเทพฯ ไปทางทิศตะวันตกเฉียงใต้ประมาณ 100 กิโลเมตร
ห่างจากตัวเมืองจังหวัดราชบุรีไปทางทิศตะวันออกเฉียงเหนือประมาณ 7 กิโลเมตร
และห่างจากแม่น้ำแม่กลองไปทางทิศเหนือประมาณ 5 กิโลเมตร
เส้นทางคมนาคมหลักของโครงการคือ ถนนเพชรเกษม – บ้านชาวไร่เหนือ
ซึ่งอยู่ห่างจากแยกถนนเพชรเกษมประมาณ 8 กิโลเมตร

สถานที่ตั้งโครงการติดตั้งเครื่องกำเนิดไฟฟ้าพลังน้ำขนาดเล็ก

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนป่าสักชลสิทธิ์ มีพื้นที่ทั้งหมดประมาณ 3 ไร่
0 งาน 85 ตารางวา ตั้งอยู่ภายในบริเวณท้ายเขื่อนป่าสักชลสิทธิ์ของกรมชลประทาน
อำเภอพัฒนานิคม จังหวัดลพบุรี

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนเจ้าพระยา
ตั้งอยู่ในบริเวณท้ายเขื่อนเจ้าพระยาของกรมชลประทาน อำเภอสรรพยา จังหวัดชัยนาท

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนคลองท่าด่าน
ตั้งอยู่ภายในบริเวณท้ายเขื่อนคลองท่าด่านของกรมชลประทาน อำเภอหินตั้ง จังหวัดนครนายก

3.1 ลักษณะผลิตภัณฑ์

ผลิตภัณฑ์ของบริษัทย่อย คือ ไฟฟ้า โดยขายให้แก่ กฟผ. แต่เพียงผู้เดียวตามสัญญาซื้อขายไฟฟ้า

3.2 คุณลักษณะและกระบวนการผลิตของโรงไฟฟ้า

3.2.1 โรงไฟฟ้าพลังความร้อน

กฟผ. ได้ทำสัญญาว่าจ้างผู้รับเหมาก่อสร้างในลักษณะว่าจ้างแบบเหมารวมเบ็ดเสร็จ (Lumpsum
Turnkey Contract) กับบริษัท Mitsubishi Heavy Industry (บริษัท MHI)
ซึ่งครอบคลุมถึงการออกแบบและก่อสร้างโรงไฟฟ้าพลังความร้อน
ในขณะเดียวกันเครื่องจักรและอุปกรณ์ส่วนใหญ่ก็เป็นของบริษัท MHI โดยมี Stone & Webster
ทำหน้าที่เป็นวิศวกรที่ปรึกษาโครงการของ กฟผ.

โรงไฟฟ้าพลังความร้อนราชบุรี เครื่องที่ 1 และ 2 ถูกออกแบบให้สามารถใช้ได้ทั้งก๊าซธรรมชาติ
และน้ำมันเตาเป็นเชื้อเพลิง โดยเชื้อเพลิงจะถูกพ่นเข้าไปในเตาเพื่อให้เกิดการเผาไหม้
ความร้อนที่เกิดขึ้นจะถ่ายเทไปยังน้ำในหม้อน้ำ
ทำให้น้ำระเหยกลายเป็นไอน้ำไหลไปตามท่อด้วยแรงดันและอุณหภูมิสูง
พุ่งไปดันเพลาของกังหันให้หมุน เพลาของกังหันนี้ต่ออยู่กับเพลาของเครื่องกำเนิดไฟฟ้า
จึงทำให้เพลาของเครื่องกำเนิดไฟฟ้าหมุนตามไปด้วย
เมื่อสนามแม่เหล็กที่ติดอยู่กับเพลาของเครื่องกำเนิดไฟฟ้าหมุน
ขดลวดซึ่งติดอยู่ที่สนามแม่เหล็กก็จะเกิดการเหนี่ยวนำทำให้เกิดแรงดันไฟฟ้าขึ้น

โรงไฟฟ้าพลังความร้อนได้ติดตั้งระบบกำจัดก๊าซซัลเฟอร์ไดออกไซด์ (SO2) (Flue Gas
Desulfurization “FGD”) ในกรณีที่ใช้น้ำมันเตาเป็นเชื้อเพลิง
เป็นอุปกรณ์ที่ใช้แยกก๊าซซัลเฟอร์ไดออกไซด์ออกจากก๊าซเสียที่เกิดจากการเผาไหม้น้ำมันเตาซึ่งมีกำมะถันปนอยู่
สำหรับระบบกำจัดก๊าซซัลเฟอร์ไดออกไซด์ที่ใช้สำหรับโรงไฟฟ้าราชบุรีเป็นชนิดเปียก
ซึ่งมีประสิทธิภาพในการจับก๊าซซัลเฟอร์ไดออกไซด์ได้ไม่น้อยกว่าร้อยละ 94
(ตามรายงานการศึกษาด้านเทคนิคของบริษัทซาร์เจนท์ แอนด์ ลันดี จำกัด)
โดยใช้หินปูนเป็นตัวดูดซับ และได้ยิปซัมเป็นผลพลอยได้

3.2.2 โรงไฟฟ้าพลังความร้อนร่วม

กฟผ. ได้ดำเนินการว่าจ้างบริษัท Raytheon Engineers Oversea Ltd. เป็นผู้ออกแบบ โดยมี
กฟผ. เป็นผู้ดำเนินการก่อสร้างและ Stone & Webster
ทำหน้าที่เป็นวิศวกรที่ปรึกษาโครงการของ กฟผ. เครื่องจักรและอุปกรณ์ส่วนใหญ่เป็นของบริษัท
Mitsui และบริษัท General Electric (บริษัท GE)

โรงไฟฟ้าพลังความร้อนร่วมเป็นโรงไฟฟ้าที่มีหน่วยผลิตไฟฟ้า 2 ชนิดทำงานร่วมกัน คือ
หน่วยผลิตไฟฟ้ากังหันแก๊ส 2 ชุด เดินเครื่องร่วมกับหน่วยผลิตไฟฟ้ากังหันไอน้ำ 1 ชุด
โดยมีก๊าซธรรมชาติเป็นเชื้อเพลิงหลักและน้ำมันดีเซลเป็นเชื้อเพลิงสำรอง

กังหันแก๊สของหน่วยผลิตไฟฟ้ากังหันแก๊ส ทำหน้าที่คล้ายกับเครื่องยนต์ของเครื่องบินไอพ่น
โดยอากาศจะถูกดูดเข้าไปสู่คอมเพรสเซอร์ของเครื่องกังหันแก๊ส
คอมเพรสเซอร์จะอัดอากาศก่อนจะส่งไปยังห้องเผาไหม้
ที่ห้องเผาไหม้จะมีการฉีดพ่นเชื้อเพลิงเข้าไปเผาไหม้ทำให้ได้แก๊สร้อนที่มีความดันสูง
แก๊สร้อนนี้จะไปขับส่วนของกังหันแก๊สและหมุนเพลาของเครื่องกำเนิดไฟฟ้า
แก๊สร้อนที่ออกจากหน่วยผลิต ไฟฟ้ากังหันแก๊ส
จะนำไปต้มน้ำเพื่อให้เกิดไอน้ำซึ่งจะนำไปใช้ในหน่วยผลิตไฟฟ้ากังหันไอน้ำที่อยู่ต่อกัน
โดยไอน้ำจะนำไปหมุนเพลาของเครื่องกำเนิดไฟฟ้า

  3.2.3 โรงไฟฟ้าพลังน้ำ

การผลิตไฟฟ้าพลังน้ำ คือการเปลี่ยนแปลงสถานะพลังงานของน้ำจากพลังงานศักย์ เป็นพลังงานไฟฟ้า
โดยอาศัยความแตกต่างของระดับน้ำเหนือเขื่อน และท้ายเขื่อน
การเปลี่ยนแปลงสถานะของพลังงานน้ำดังกล่าวมีขบวนการและต้องอาศัยปัจจัย ดังนี้

พลังงานศักย์ พลังงานจลท์ พลังงานกล พลังงานไฟฟ้า

(Potential Energy) (Kinetic Energy) (Mechanical Energy) (Electrical
Energy)

เขื่อน ท่อส่งน้ำ กังหันน้ำ เครื่องกำเนิดไฟฟ้า

(Dam) (Penstock) (Turbine) (Generator)

การแปรสภาพจากพลังน้ำมาเป็นพลังไฟฟ้า โดยอาศัยกังหันน้ำและเครื่องกำเนิดไฟฟ้าเป็นไปตาม
สูตรแสดงความสัมพันธ์ การแปรพลังงานศักย์เป็นพลังงานไฟฟ้าดังนี้

P = 9.8 kHQ-------------------kW

เมื่อ P = กำลังไฟฟ้า kW

H= ความแตกต่างระดับน้ำ m

Q= ปริมาณน้ำผ่านเครื่องกังหัน ลบ.ม.ต่อวินาที

k = ประสิทธิภาพ

3.3 วัตถุดิบหลักที่ใช้ในการผลิต

วัตถุดิบหลักที่ใช้ในการผลิตไฟฟ้าคือ เชื้อเพลิง
โรงไฟฟ้าพลังความร้อนจะใช้ก๊าซธรรมชาติเป็นเชื้อเพลิงหลักและจะใช้น้ำมันเตาเป็นเชื้อเพลิงสำรอง
โรงไฟฟ้าพลังความร้อนร่วมจะใช้ก๊าซธรรมชาติเป็นเชื้อเพลิงหลักและใช้น้ำมันดีเซลเป็นเชื้อเพลิงสำรอง
นอกจากนี้ยังมี น้ำ และสารเคมีอื่นๆ ที่ใช้ในกระบวนการปรับปรุงคุณภาพน้ำ
ซึ่งมีส่วนสำคัญในกระบวนการผลิตด้วยเช่นกัน โดยมีรายละเอียด ดังนี้

3.3.1 เชื้อเพลิง

1) ก๊าซธรรมชาติ

โรงไฟฟ้าพลังความร้อนและโรงไฟฟ้าพลังความร้อนร่วมใช้ก๊าซธรรมชาติเป็นเชื้อเพลิงหลัก
โดยบริษัท ผลิตไฟฟ้าราชบุรี ได้ทำสัญญาซื้อขายก๊าซธรรมชาติกับ ปตท. โดยตรง ตามสัญญา Gas
Sales Agreement เมื่อวันที่ 27 ตุลาคม 2543 มีอายุสัญญา 25 ปี
ภายใต้สัญญาซื้อขายก๊าซธรรมชาติ ปตท.
จะเป็นผู้จัดหาและส่งก๊าซธรรมชาติให้กับโรงไฟฟ้าราชบุรีจากแหล่งยาดานาและเยตากุน
ในประเทศสหภาพพม่า ให้เพียงพอต่อความต้องการของบริษัท ผลิตไฟฟ้าราชบุรี
โดยกำหนดปริมาณการซื้อขายก๊าซธรรมชาติ ดังนี้

วันที่ 31 ตุลาคม 2543 ถึง วันที่ 30 สิงหาคม 2544 จำนวน 312,000 ล้านบีทียู/วัน

วันที่ 31 สิงหาคม 2544 เป็นต้นไป จำนวน 431,000 ล้านบีทียู/วัน

ทั้งนี้ กฟผ. ได้ทำสัญญาซื้อขายก๊าซธรรมชาติหลัก (Master Gas Sales Agreement) กับ ปตท.
เมื่อวันที่ 27 ตุลาคม 2543 ซึ่งจะมีการระบุเงื่อนไขเกี่ยวกับปริมาณขั้นต่ำที่ กฟผ. จะต้องรับ
(Minimum Take Liability) กรณีที่บริษัท ผลิตไฟฟ้าราชบุรี ไม่สามารถรับก๊าซที่ ปตท.
ส่งให้ครบตามปริมาณที่กำหนดในสัญญาซื้อขายก๊าซธรรมชาติหลัก

ในส่วนของการขนส่ง ก๊าซธรรมชาติจะถูกส่งผ่านท่อ ซึ่งมีความยาวประมาณ 416 ไมล์
จากแหล่งยาดานา เข้ามาทางชายแดนด้านอำเภอทองผาภูมิ จังหวัดกาญจนบุรี
ต่อมาจนถึงโรงไฟฟ้าราชบุรีโดยการดำเนินงานของ ปตท.

เมื่อวันที่ 29 สิงหาคม 2545 และวันที่ 30 กันยายน 2545 บริษัทผลิตไฟฟ้าราชบุรีได้ลงนามกับ
กฟผ. และ ปตท. เพื่อปรับปรุงให้โรงไฟฟ้าราชบุรี สามารถรับก๊าซธรรมชาติที่มีค่าความร้อนสูงขึ้น
โดยค่าความร้อนเดิมตามสัญญาซื้อขายก๊าซมีค่าประมาณ 730 – 800 บีทียูต่อลูกบาศก์ฟุต
ได้ปรับสูงขึ้นเป็น 803 – 858 บีทียูต่อลูกบาศก์ฟุต โดยบริษัท ผลิตไฟฟ้าราชบุรี
จะได้รับค่าชดเชยสำหรับค่าสึกหรอ ค่าเสียหายของอุปกรณ์ ค่าเชื่อเพลิงและอื่นๆ และหลังจากปี
2547 ยังอาจต้องมีการปรับค่าความร้อนของก๊าซเพิ่มขึ้นอีก

2) น้ำมันเตา

ในระยะแรกที่การสร้างสถานีรับและขนน้ำมันเตายังไม่แล้วเสร็จ
โรงไฟฟ้าพลังความร้อนจะใช้น้ำมันเตาเป็นเชื้อเพลิงสำรองในกรณีที่ปริมาณก๊าซธรรมชาติไม่เพียงพอ
โดยบริษัท ผลิตไฟฟ้าราชบุรี
จะต้องสำรองน้ำมันเตาไว้ให้เพียงพอสำหรับใช้ในการดำเนินงานโดยการเดินเครื่องเต็มกำลังการผลิตเป็นเวลา
5 วัน น้ำมันเตาจะถูกขนส่งโดยรถบรรทุกน้ำมันมายังถังเก็บน้ำมันเตาที่โรงไฟฟ้าราชบุรี
และเมื่อการก่อสร้างสถานีรับและขนส่งน้ำมันเตาที่ริมถนนเพชรเกษมก่อสร้างแล้วเสร็จจะทำให้มีถังเก็บน้ำมันเชื้อเพลิงที่เพียงพอ
และมีสถานีสูบถ่ายน้ำมันที่เก็บไว้ผ่านระบบท่อส่งใต้ดินไปยังที่ตั้งโรงไฟฟ้าราชบุรี
สถานีรับและขนส่งน้ำมันเตาเพชรเกษมมีเนื้อที่ประมาณ 25-30 ไร่
และมีระยะห่างจากโรงไฟฟ้าประมาณ 6.5 กิโลเมตร โดยมี ค่าที่ดินและค่าก่อสร้างประมาณ 400
ล้านบาท ซึ่งรวมอยู่ในราคาโรงไฟฟ้าพลังความร้อนราชบุรีที่บริษัท ผลิตไฟฟ้าราชบุรี ชำระให้
กฟผ.แล้วเมื่อวันที่ 31 ตุลาคม 2543

ในปี 2545 กฟผ.
ได้ดำเนินการจัดหาที่ดินและจ้างที่ปรึกษาเพื่อศึกษาผลกระทบสิ่งแวดล้อมเรียบร้อยแล้ว
และอยู่ระหว่างการคัดเลือกผู้รับเหมาก่อสร้างเพื่อก่อสร้างระบบขนส่งน้ำมันเตาให้แล้วเสร็จและส่งมอบให้แก่บริษัท
ผลิตไฟฟ้าราชบุรี ต่อไป

3) น้ำมันดีเซล

โรงไฟฟ้าพลังความร้อนร่วมจะใช้น้ำมันดีเซลเป็นเชื้อเพลิงสำรอง
ในกรณีที่ปริมาณก๊าซธรรมชาติมีไม่เพียงพอ โดยบริษัท ผลิตไฟฟ้าราชบุรี
จะต้องสำรองน้ำมันดีเซลไว้ให้เพียงพอสำหรับใช้ในการดำเนินงาน
โดยการเดินเครื่องเต็มกำลังการผลิตเป็นเวลา 3 วัน น้ำมันดีเซลจะถูกขนส่งโดยรถบรรทุกน้ำมัน
ส่งต่อไปยังโรงไฟฟ้าราชบุรี นอกจากนี้โรงไฟฟ้าพลังความร้อนยังใช้น้ำมันดีเซลในการ Start-up
อีกด้วย

3.3.2 น้ำ

แหล่งน้ำและปริมาณความต้องการใช้น้ำ

โครงการโรงไฟฟ้าราชบุรี ใช้แม่น้ำแม่กลองเป็นแหล่งน้ำ โดยมีสถานีสูบน้ำตั้งอยู่ที่ตำบลท่าราบ
อำเภอเมือง จังหวัดราชบุรี
ปริมาณน้ำในแม่น้ำแม่กลองถูกกำหนดโดยปริมาณน้ำที่ปล่อยจากเขื่อนวชิราลงกรณ์ ซึ่งในขณะเดียวกัน
น้ำในเขื่อนแม่กลองก็ได้รับน้ำจากเขื่อนที่เหนือขึ้นไปอีก 3 แห่ง คือเขื่อนศรีนครินทร์
เขื่อนวชิราลงกรณ์ และเขื่อนท่าทุ่งนา ซึ่งทั้ง 3 เขื่อนอยู่ในความดูแลของ กฟผ.
โดยตรงในขณะที่เขื่อนแม่กลองอยู่ในความดูแลของกรมชลประทาน

จากการศึกษาด้านการจัดการทรัพยากรน้ำและการใช้น้ำ เช่นการศึกษาสมดุลย์ของน้ำ (Water
Balance) ในลุ่มน้ำแม่กลองทั้งระบบ โดยวิธีการของ Reservoir Simulation
ซึ่งจัดทำโดยมหาวิทยาลัยมหิดล พบว่า แหล่งน้ำของลุ่มน้ำแม่กลองจะไม่เกิดปัญหาขาดแคลนน้ำ
และน้ำในอ่างเก็บน้ำของเขื่อนศรีนครินทร์และเขื่อนเขาแหลม
ยังมีปริมาณเหลือพอที่จะดึงไปใช้เพื่อเปิดพื้นที่เกษตรกรรมหรือกิจการอื่นๆ ได้อีกประมาณปีละ 430
และ 220 ล้านลูกบาศก์เมตร ตามลำดับ อย่างไรก็ตาม ในกรณีเกิดขาดแคลนน้ำอย่างฉุกเฉิน กฟผ.
จะประสานงานกับกรมชลประทานพิจารณาปล่อยน้ำเพิ่มเติม
แต่ทั้งนี้ต้องไม่ก่อให้เกิดผลกระทบต่อการใช้น้ำในส่วนอื่น นอกจากนี้ ผลการศึกษาของบริษัท
ซาร์เจนท์ แอนด์ ลันดี จำกัด ในฐานะที่ปรึกษาทางเทคนิคอิสระ
ระบุว่าโรงไฟฟ้าราชบุรีใช้น้ำเป็นสัดส่วนน้อยมากหรือประมาณร้อยละ 0.5
ของความต้องการน้ำทั้งหมด ซึ่งมีประมาณ 11,200 ล้านลูกบาศก์เมตร

น้ำจากแม่น้ำแม่กลองจะถูกสูบไปยังอ่างเก็บน้ำภายในบริเวณโรงไฟฟ้าผ่านท่อเหล็กขนาดเส้นผ่าศูนย์กลาง
1.5 เมตร โดยขุดดินฝังท่อไว้ที่ระดับความลึกจากผิวดินอย่างน้อย 1.2 เมตร
แล้วกลบดินไว้ตามเดิม เป็นระยะทาง 10.7 กิโลเมตรจากสถานีสูบน้ำไปยังโรงไฟฟ้า
ช่วงที่ผ่านถนนใช้วิธีดันท่อลอดผ่านชั้นถนน ช่วงที่ผ่านคลองใช้วิธีขุดฝังใต้แนวท้องคลอง
อ่างเก็บน้ำดังกล่าวมีความจุในการเก็บกักน้ำได้สูงถึง 1.68 ล้านลูกบาศก์เมตร
ซึ่งเพียงพอสำหรับใช้ในโครงการเป็นเวลานานถึง 8.5 วัน
ในกรณีที่ไม่มีน้ำไหลเข้ามาในอ่างเก็บน้ำ

ในส่วนของแนวท่อส่งน้ำ ใช้พื้นที่ในแนวเขตสายส่งไฟฟ้าแรงสูง 115 กิโลโวลต์
ที่มีอยู่ในปัจจุบันและแนวเขตสายส่งไฟฟ้าแรงสูง 500 กิโลโวลต์ ที่สร้างขึ้นเชื่อมต่อกับโรงไฟฟ้า
โดยมีการจ่ายค่ารอนสิทธิ์ในแนวเขตสายส่งไฟฟ้าและค่าตอบแทนการยินยอมให้จดภาระจำยอมเพื่อใช้ที่ดินในการวางท่อส่งน้ำเพื่อไม่ให้เกิดข้อขัดแย้งจากการใช้ที่ดิน

3.3.3 สารเคมี

สารเคมีที่ใช้ในการปรับปรุงคุณภาพน้ำเพื่อให้ได้น้ำสะอาดและน้ำปราศจากแร่ธาตุ
โดยส่วนใหญ่สามารถจัดหาได้จากผู้ผลิตภายในประเทศ

3.4 การจำหน่ายและสภาพการแข่งขัน

3.4.1 ระบบส่ง

การจำหน่ายไฟฟ้าของบริษัท ผลิตไฟฟ้าราชบุรี จะจำหน่ายให้แก่ กฟผ.
แต่เพียงผู้เดียวตามสัญญาซื้อขายไฟฟ้า ผ่านระบบส่งไฟฟ้าของ กฟผ.
โดยไฟฟ้าที่ผลิตได้จากเครื่องกำเนิดไฟฟ้าจะถูกยกระดับแรงดันไฟฟ้าโดยหม้อแปลงไฟฟ้า
และผ่านไปยังลานไกไฟฟ้า (Swithchyard) และสถานีไฟฟ้าแรงสูง 500 กิโลโวลต์ และ 230
กิโลโวลต์ ของ กฟผ. ซึ่งอยู่ภายในพื้นที่ของโรงไฟฟ้าราชบุรี จากนั้นจะส่งเข้าสู่ระบบ
สายส่งไฟฟ้าแรงสูง 500 กิโลโวลต์ และ 230 กิโลโวลต์ ต่อไป โดยมีรายละเอียดดังนี้

-   ไฟฟ้าที่ผลิตได้จากโรงไฟฟ้าพลังความร้อนจำนวน 1,470 เมกะวัตต์ จะส่งเข้าสู่ระบบของ
    กฟผ. โดยผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน High Voltage
    Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 1 และ 2 จำนวนรวม 1,450 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 230 กิโลโวลต์ ลานไก ไฟฟ้าด้าน
    High Voltage Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 3 จำนวน 725 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน
    High Voltage Side ของหม้อแปลงไฟฟ้า

ทั้งนี้ ไฟฟ้าดังกล่าวจะถูกส่งจากระบบของ กฟผ. ไปสู่ระบบของ การไฟฟ้านครหลวง (กฟน.)
และการไฟฟ้าส่วนภูมิภาค (กฟภ.) เพื่อกระจายไปสู่ผู้บริโภคซึ่งเป็นผู้ใช้ไฟฟ้าต่อไป

3.4.2 สภาพการแข่งขัน

กฟผ. ในฐานะที่เป็นผู้ซื้อไฟฟ้ารายใหญ่ของประเทศ
ได้มีการทำสัญญาซื้อขายไฟฟ้าระยะยาวกับผู้ผลิตไฟฟ้าเอกชนรายใหญ่ทุกราย
ซึ่งภายใต้สัญญาดังกล่าวได้กำหนดรายได้ที่แน่นอนของผู้ผลิตไฟฟ้าเอกชนรายใหญ่แต่ละราย
จึงไม่มีการแข่งขันระหว่างบริษัท ผลิตไฟฟ้าราชบุรี
กับผู้ผลิตไฟฟ้าเอกชนรายใหญ่รายอื่นเกิดขึ้นภายใต้โครงสร้างกิจการไฟฟ้าในปัจจุบัน หากบริษัท
ผลิตไฟฟ้าราชบุรี
สามารถรักษาระดับความพร้อมจ่ายตามสัญญาและผลิตไฟฟ้าให้ได้ตามคุณภาพที่กำหนด

สภาพการแข่งขันในอนาคต

สนพ. ได้นำประเด็นความเห็นของหลายฝ่ายมาปรับปรุงโครงสร้างกิจการไฟฟ้า
โดยเสนอโครงสร้างแบบ New Electricity Supply Arrangement (NESA)
การซื้อขายไฟฟ้าแบบ NESA ซึ่งเป็นการพัฒนาตลาด Power Pool แบบก้าวหน้า
โดยมีการทำสัญญาล่วงหน้าซื้อขายไฟฟ้านอกตลาดระหว่างผู้ซื้อและผู้ขายในราคาที่ตกลงกัน
แต่ผู้ซื้อและผู้ขายจะต้องแจ้งปริมาณที่ทำสัญญาไว้กับหน่วยงานบริหารสัญญาซึ่งเป็นหน่วยงานกลาง
ผู้ร่วมตลาดสามารถซื้อขายไฟฟ้าในตลาดซื้อขายไฟฟ้า (Power Exchange)
เพื่อปรับปริมาณไฟฟ้าให้ใกล้เคียงกับความต้องการที่เกิดขึ้นจริง ภายใต้โครงสร้างตลาดเช่นนี้
ผู้ผลิตไฟฟ้าเอกชนรายใหญ่และบริษัท ผลิตไฟฟ้าราชบุรี
ยังคงได้รับการคุ้มครองภายใต้สัญญาซื้อขายไฟฟ้าระยะยาวที่ทำขึ้นกับ กฟผ.

ขณะเดียวกัน กฟผ. เสนอโครงสร้างกิจการไฟฟ้าแบบ Third Party Access โดยในระยะแรก
กฟผ. ยังคงเป็นเจ้าของและดำเนินกิจการผลิตไฟฟ้า กิจการระบบส่งไฟฟ้า
และศูนย์ควบคุมระบบไฟฟ้า
โครงสร้างแบบนี้จะเปิดโอกาสให้ลูกค้ารายใหญ่สามารถซื้อไฟฟ้าตรงจากผู้ผลิตไฟฟ้าเอกชนที่ไม่มีสัญญาซื้อขายไฟฟ้าระยะยาวกับ
กฟผ. โดยเสียค่าธรรมเนียมผ่านสายที่เรียกว่า Third Party Access Fee
ในด้านการเตรียมความพร้อม ภายใต้โครงสร้างแบบ Third Party Access บริษัท
ผลิตไฟฟ้าราชบุรี ยังคงต้องขายไฟฟ้าให้กับ กฟผ. ตามสัญญาซื้อขายไฟฟ้าเหมือนเดิน
โดยไม่สามารถขายไฟฟ้าให้ลูกค้ารายใหญ่ได้
เนื่องจากสัญญาซื้อขายไฟฟ้าระบุว่าไฟฟ้าที่ผลิตได้จะต้องขายให้แก่ กฟผ. ทั้งหมด

3.4.3 ภาวะอุตสาหกรรมและการแข่งขัน

รัฐบาลได้ส่งเสริมให้ภาคเอกชนได้เข้ามามีบทบาทมากขึ้นในฐานะของผู้ผลิตไฟฟ้าเอกชนในรูปของผู้ผลิตไฟฟ้ารายย่อย
(Small Power Producers หรือ SPPs) และผู้ผลิตไฟฟ้าเอกชนรายใหญ่ (Independent
Power Producers หรือ IPPs) รวมทั้งการจัดตั้งบริษัท ผลิตไฟฟ้า จำกัด (มหาชน) และบริษัท
ผลิตไฟฟ้าราชบุรีโฮลดิ้ง จำกัด (มหาชน)

ผู้ผลิตไฟฟ้าเพื่อขายในประเทศประกอบด้วย กฟผ. ผู้ผลิตไฟฟ้าเอกชนรายใหญ่
ผู้ผลิตไฟฟ้าเอกชนรายย่อย บริษัท ผลิตไฟฟ้าระยอง จำกัด บริษัท ผลิตไฟฟ้าขนอม จำกัด บริษัท
ผลิตไฟฟ้าราชบุรี และผู้ผลิตไฟฟ้าต่างประเทศ โดยทั้งหมดมี กฟผ.
เป็นผู้รับซื้อไฟฟ้าที่ผลิตขึ้นได้เกือบทั้งหมด ผ่านทางสัญญาซื้อไฟฟ้าระยะยาวที่ทำกับ กฟผ.
และมีผู้ใช้ไฟฟ้าขอซื้อไฟฟ้าโดยตรงจากผู้ผลิตไฟฟ้าเอกชนรายเล็กอีกจำนวนเล็กน้อย

กฟผ. จะเป็นผู้กำหนดปริมาณการผลิตไฟฟ้าของโรงไฟฟ้าแต่ละโรง
ให้ตรงกับความต้องการใช้ไฟฟ้าในแต่ละช่วง แต่ทั้งนี้ โรงไฟฟ้าที่มิได้จ่ายไฟ (เนื่องจากคำสั่งของ
กฟผ.เอง)
ก็จะยังคงได้รับค่าตอบแทนตามสัญญาและเงื่อนไขที่ได้กำหนดไว้ในสัญญาซื้อไฟฟ้าของผู้ผลิตแต่ละราย

ในปัจจุบัน กฟผ. คือผู้ผลิตไฟฟ้ารายใหญ่ที่สุดในประเทศไทยโดยมีกำลังการผลิตติดตั้ง ณ วันที่ 31
ธันวาคม 2545 รวม 15,000.40 เมกะวัตต์คิดเป็นร้อยละ 61.20
ที่เหลือเป็นการผลิตโดยภาคเอกชน และเป็นการนำเข้าไฟฟ้าจากต่างประเทศ
โดยมีรายละเอียดดังต่อไปนี้

1) โรงไฟฟ้าภายใต้การดำเนินงานของกฟผ.

โรงไฟฟ้าภายใต้การดำเนินงานของกฟผ. สามารถแบ่งออกได้เป็น 2 ประเภท คือ โรงไฟฟ้าที่ใช้เชื้อเพลิงในการผลิต (Fossil Fuel Power Plants) และ โรงไฟฟ้าพลังน้ำ (Hydro Power Plants) 

1.1) โรงไฟฟ้าที่ใช้เชื้อเพลิงในการผลิต

โรงไฟฟ้าที่ใช้เชื้อเพลิงในการผลิตประกอบด้วย โรงไฟฟ้าพลังความร้อน โรงไฟฟ้าพลังความร้อนร่วม และโรงไฟฟ้ากังหันก๊าซ ปัจจุบัน กฟผ. มี โรงไฟฟ้าพลังความร้อน กำลังการผลิตรวม 6,255.00 เมกะวัตต์ โรงไฟฟ้าพลังความร้อนร่วม กำลังการผลิตรวม 5,074.60 เมกะวัตต์ และโรงไฟฟ้ากังหันแก๊สและดีเซล กำลังการผลิตรวม 784 เมกะวัตต์ 

1.2) โรงไฟฟ้าพลังน้ำ

โรงไฟฟ้าพลังน้ำของ กฟผ. มีกำลังการผลิตรวม 2,886.27 เมกะวัตต์
ซึ่งปกติแล้วโรงไฟฟ้าพลังน้ำจะถูกใช้ในการผลิตไฟฟ้าในช่วงที่มีความต้องการไฟฟ้าสูง กฟผ.
มีโครงการที่จะเพิ่มกำลังผลิตอีก 1,160 เมกะวัตต์ ในช่วงปี 2546 – 2557
โดยจะมาจากโรงไฟฟ้าพลังน้ำลำตะคองแบบสูบกลับ จำนวน 500 เมกะวัตต์
และโรงไฟฟ้าพลังน้ำเขื่อนคิรีธารแบบสูบกลับจำนวน 660 เมกะวัตต์

2) โรงไฟฟ้าที่มิได้อยู่ภายใต้การดำเนินงานของ กฟผ.

2.1) ผู้ผลิตไฟฟ้าเอกชนรายใหญ่ (IPPs)

กฟผ. ดำเนินการแปรรูปโดยการจัดตั้งบริษัท ผลิตไฟฟ้า จำกัด (มหาชน) ในปี 2535 และบริษัท
ผลิตไฟฟ้าราชบุรีโฮลดิ้ง จำกัด (มหาชน) ในปี 2543 เป็นผู้ผลิตไฟฟ้าเอกชน
โดยมีสัญญาซื้อขายไฟฟ้าระยะยาวกับ กฟผ. นอกจากนี้รัฐบาลให้ กฟผ.
รับซื้อไฟฟ้าจากเอกชนในรูปของผู้ผลิตไฟฟ้าเอกชนรายใหญ่ จำนวนทั้งหมด 7,441 เมกะวัตต์

2.2) ผู้ผลิตไฟฟ้าเอกชนรายย่อย (SPPs)

ปัจจุบัน กฟผ. มีการซื้อไฟฟ้าจากผู้ผลิตไฟฟ้าเอกชนรายย่อย ในปริมาณ 1,768.40 เมกะวัตต์
โดยมีการทำสัญญาซื้อขายไฟฟ้า 2 ประเภท คือ สัญญาประเภท Firm และ สัญญาประเภท
Non-Firm โดยที่ สัญญาประเภท Firm หมายถึง การทำสัญญาซื้อขายไฟฟ้าอายุ ตั้งแต่ 5 ปีขึ้นไป
และมีการจ่ายค่าพลังไฟฟ้า (Capacity Payment) และ Non-Firm หมายถึง
การทำสัญญาซื้อขายไฟฟ้าอายุไม่เกิน 5 ปี และจะได้รับเฉพาะค่าพลังงานไฟฟ้า (Energy
Payment)

2.3) ผู้ผลิตไฟฟ้าต่างประเทศ

ประเทศไทยมีการทำสัญญาซื้อไฟฟ้าจากต่างประเทศเพื่อนำเข้าไฟฟ้าจำนวนหลายสัญญา เช่น
สัญญาซื้อไฟฟ้าจากเขื่อนเทิน-หินบุน (ลาว) จำนวน 214 เมกะวัตต์
และสัญญาซื้อไฟฟ้าจากเขื่อนห้วยเฮาะ (ลาว) จำนวน 126 เมกะวัตต์ เป็นต้น

3.4.4 สรุปรายชื่อผู้ผลิตไฟฟ้าให้แก่ผู้ใช้ไฟฟ้าในประเทศไทย (Electricity Supply)

(31 ธันวาคม 2545)

  (หน่วย : เมกะวัตต์)

+------------------+--------------------+-------------+--------------+
|   ชื่อผู้ผลิต         | ประเภทโรงไฟฟ้า      |   กำลังผลิต   |   ร้อยละ      |
+------------------+--------------------+-------------+--------------+
| 1) กฟผ.          | พลังน้ำ              | 2,886.27    | 11.78        |
+------------------+--------------------+-------------+--------------+
|                  | พลังความร้อน         | 6,255.00    | 25.52        |
+------------------+--------------------+-------------+--------------+
|                  | พลังความร้อนร่วม      | 5,074.60    | 20.71        |
+------------------+--------------------+-------------+--------------+
|                  | กังหันแก๊ส            | 778.00      | 3.17         |
+------------------+--------------------+-------------+--------------+
|                  | ดีเซล               | 6.00        | 0.02         |
+------------------+--------------------+-------------+--------------+
|                  | พลังงานทดแทน        | 0.53        | -            |
+------------------+--------------------+-------------+--------------+
|                  | รวม                | 15,000.40   | 61.20        |
+------------------+--------------------+-------------+--------------+
| 2) ผู้ผลิตไฟฟ้าเอกชน | บริษัทผลิตไฟฟ้าราชบุรี   | 3,645.00    | 14.87        |
| อื่นๆ              |                    |             |              |
+------------------+--------------------+-------------+--------------+
|                  | บริษัทผลิตไฟฟ้าฯ       | 2,056.00    | 8.39         |
+------------------+--------------------+-------------+--------------+
|                  | เทิน-หินบุน(ลาว)      | 214.00      | 0.87         |
+------------------+--------------------+-------------+--------------+
|                  | ห้วยเฮาะ(ลาว)       | 126.00      | 0.51         |
+------------------+--------------------+-------------+--------------+
|                  | บริษัทผู้ผลิตไฟฟ้าอิสระ   | 700.00      | 2.86         |
+------------------+--------------------+-------------+--------------+
|                  | บริษัทไตรเอนเนอยี่     | 700.00      | 2.86         |
+------------------+--------------------+-------------+--------------+
|                  | ผู้ผลิตรายเล็ก         | 1,768.40    | 7.22         |
+------------------+--------------------+-------------+--------------+
|                  | สายส่งเชื่อมโยง       |             |              |
+------------------+--------------------+-------------+--------------+
|                  | ไทย-มาเลเซีย ระยะที่  | 300.00      | 1.22         |
|                  | 2                  |             |              |
+------------------+--------------------+-------------+--------------+
|                  | รวม                | 9,509.40    | 38.80        |
+------------------+--------------------+-------------+--------------+
|                  | รวมทั้งสิ้น            | 24,509.80   | 100.00       |
+------------------+--------------------+-------------+--------------+

3.4.5 ความต้องการใช้ไฟฟ้า

ในปี 2545 ปริมาณความต้องการใช้พลังไฟฟ้าสูงสุดได้ปรับตัวสูงขึ้นเมื่อเทียบกับปี 2544 ร้อยละ
3.44
ปริมาณความต้องการใช้พลังไฟฟ้าสูงสุดที่เพิ่มสูงขึ้นนี้เป็นดัชนีตัวหนึ่งที่แสดงให้เห็นว่าเศรษฐกิจไทยค่อยๆ
ฟื้นตัวอย่างต่อเนื่องจากปี 2541 เป็นต้นมา

[]

  -------------------------------------- ----------------------- ------------ ---------- --------
  3.4.6                                                                                  
  ตารางแสดงความต้องการไฟฟ้ารายเดือนในช่วงปี                                                   
  2544 และ 2545                                                                          

                                         ความต้องการพลังไฟฟ้าสูงสุด                           

  เดือน                                   พลังไฟฟ้าสูงสุด (เมกะวัตต์)                เพิ่มขึ้น      
                                                                              (ลดลง)     

                                         2545                    2544         เมกะวัตต์    ร้อยละ

  ตุลาคม                                  14,864.50               14,139.30    725.20     5.13

  พฤศจิกายน                               14,604.90               14,133.90    471.00     3.33

  ธันวาคม                                 14,707.60               14,124.60    583.00     4.13

  มกราคม                                 14,552.50               14,211.80    340.70     2.4

  กุมภาพันธ์                                15,260.80               14,600.80    660.00     4.52

  มีนาคม                                  16,485.30               15,012.90    1,472.40   9.81

  เมษายน                                 16,681.10               16,126.40    554.70     3.44

  พฤษภาคม                                16,293.10               15,187.80    1,105.30   7.28

  มิถุนายน                                 16,156.90               14,992.30    1,164.60   7.77

  กรกฎาคม                                16,029.80               15,045.10    984.70     6.54

  สิงหาคม                                 15,912.10               15,096.70    815.40     5.4

  กันยายน                                 15,818.20               15,247.30    570.90     3.74

  ความต้องการไฟฟ้าพลังสูงสุด                  16,681.10               16,126.40    554.70     3.44
  -------------------------------------- ----------------------- ------------ ---------- --------

3.4.7 การพยากรณ์ความต้องการไฟฟ้า

การพยากรณ์ความต้องการไฟฟ้าชุดล่าสุดโดยคณะอนุกรรมการการพยากรณ์ฯ จัดทำเมื่อเดือนสิงหาคม
2545
ใช้ข้อสมมุติฐานทางเศรษฐกิจสอดคล้องกับการคาดการณ์ภาวะเศรษฐกิจไทยของสำนักคณะกรรมการพัฒนาการเศรษฐกิจและสังคมแห่งชาติ
(สศช.) ซึ่งกำหนดว่าเศรษฐกิจไทยจะขยายตัวในอัตราเฉลี่ยร้อยละ 4-5 ต่อปี ในช่วงแผนฯ 9
ได้คำนึงถึงเศรษฐกิจในปี 2545 ที่ขยายตัวในอัตราที่ต่ำ และจะขยายตัวสูงขึ้นในปีถัดๆ ไป

+------+--------+----------+----------+----------+----------+--------+
| เปรีย |        |          |          |          |          |        |
| บเทีย |        |          |          |          |          |        |
| บการ |        |          |          |          |          |        |
| พยาก |        |          |          |          |          |        |
| รณ์คว |        |          |          |          |          |        |
| ามต้อ |        |          |          |          |          |        |
| งการ |        |          |          |          |          |        |
| พลังไ |        |          |          |          |          |        |
| ฟฟ้าส |        |          |          |          |          |        |
| ูงสุดแ |        |          |          |          |          |        |
| ละพล |        |          |          |          |          |        |
| ังงาน |        |          |          |          |          |        |
| ไฟฟ้า |        |          |          |          |          |        |
|      |        |          |          |          |          |        |
| ที่ท   |        |          |          |          |          |        |
| ำในปี |        |          |          |          |          |        |
| 2545 |        |          |          |          |          |        |
| กับปี  |        |          |          |          |          |        |
| 2544 |        |          |          |          |          |        |
+------+--------+----------+----------+----------+----------+--------+
| ปี    | ค่าควา  |          |          | ค่าพลังงาน |          |        |
| พ.ศ. | มต้องกา |          |          | ไฟฟ้าที่ผลิต |          |        |
|      | รพลังไฟ |          |          | (ล้านหน่ว  |          |        |
|      | ฟ้าสูงสุด |          |          | ย-ชั่วโมง) |          |        |
|      | (เม    |          |          |          |          |        |
|      | กะวัตต์) |          |          |          |          |        |
+------+--------+----------+----------+----------+----------+--------+
|      | ค่า     | ค่าพยากรณ์ | เพิ่มขึ้น /  | ค่าพยากรณ์ | ค่าพยากรณ์ | เพิ่มขึ้น  |
|      | พยากรณ์ |          | ลดลง     |          |          | / ลดลง |
|      |        | ปี 2545   |          | ปี 2544   | ปี 2545   |        |
|      | ปี 2544 |          |          |          |          |        |
+------+--------+----------+----------+----------+----------+--------+
| 2546 | 18,587 | 17,843   | -744.00  | 118,540  | 114,754  | -3,    |
|      |        |          |          |          |          | 786.00 |
+------+--------+----------+----------+----------+----------+--------+
| 2547 | 19,913 | 19,029   | -884.00  | 126,449  | 122,024  | -4,    |
|      |        |          |          |          |          | 425.00 |
+------+--------+----------+----------+----------+----------+--------+
| 2548 | 21,222 | 20,295   | -927.00  | 134,794  | 130,232  | -4,    |
|      |        |          |          |          |          | 562.00 |
+------+--------+----------+----------+----------+----------+--------+
| 2549 | 22,552 | 21,648   | -904.00  | 143,748  | 139,000  | -4,    |
|      |        |          |          |          |          | 748.00 |
+------+--------+----------+----------+----------+----------+--------+
| 2550 | 23,951 | 23,020   | -931.00  | 152,743  | 147,835  | -4,    |
|      |        |          |          |          |          | 908.00 |
+------+--------+----------+----------+----------+----------+--------+
| 2551 | 25,450 | 24,450   | -        | 162,438  | 157,064  | -5,    |
|      |        |          | 1,000.00 |          |          | 374.00 |
+------+--------+----------+----------+----------+----------+--------+
| 2552 | 27,232 | 26,143   | -        | 173,532  | 168,004  | -5,    |
|      |        |          | 1,089.00 |          |          | 528.00 |
+------+--------+----------+----------+----------+----------+--------+
| 2553 | 28,912 | 27,711   | -        | 184,213  | 178,079  | -6,    |
|      |        |          | 1,201.00 |          |          | 134.00 |
+------+--------+----------+----------+----------+----------+--------+
| 2554 | 30,587 | 29,321   | -        | 194,930  | 188,446  | -6,    |
|      |        |          | 1,266.00 |          |          | 484.00 |
+------+--------+----------+----------+----------+----------+--------+
| 2555 | 32,405 | 31,014   | -        | 206,660  | 199,378  | -7,    |
|      |        |          | 1,391.00 |          |          | 282.00 |
+------+--------+----------+----------+----------+----------+--------+
| 2556 | 34,352 | 32,842   | -        | 219,134  | 211,146  | -7,    |
|      |        |          | 1,510.00 |          |          | 988.00 |
+------+--------+----------+----------+----------+----------+--------+
| 2557 | 36,366 | 34,743   | -        | 232,106  | 223,437  | -8,    |
|      |        |          | 1,623.00 |          |          | 669.00 |
+------+--------+----------+----------+----------+----------+--------+
| 2558 | 38,519 | 36,754   | -        | 245,948  | 236,364  | -9,    |
|      |        |          | 1,765.00 |          |          | 584.00 |
+------+--------+----------+----------+----------+----------+--------+
| 2559 | 40,699 | 38,851   | -        | 260,262  | 249,878  | -10,   |
|      |        |          | 1,848.00 |          |          | 384.00 |
+------+--------+----------+----------+----------+----------+--------+

3.4.8 กำลังผลิตไฟฟ้าสำรอง

กฟผ. กำลังจัดทำแผน PDP 2003 จึงยังไม่มีข้อมูลใหม่ในเรื่องกำลังการผลิตไฟฟ้าสำรอง

3.5 ลักษณะการจัดให้ได้มาซึ่งผลิตภัณฑ์

กำลังการผลิตและนโยบายการผลิต

ปัจจุบัน โรงไฟฟ้าราชบุรีมีกำลังการผลิต 3,645 เมกะวัตต์
การวางแผนการผลิตกระแสไฟฟ้าเพื่อจัดส่งให้ กฟผ.
จะดำเนินการตามการสั่งการของศูนย์ควบคุมกำลังไฟฟ้าของกฟผ.
ตามสัญญาการซื้อขายไฟฟ้าระยะยาวเช่นเดียวกับสัญญาที่ กฟผ. ลงนามกับผู้ผลิตไฟฟ้าเอกชนรายอื่นๆ
ซึ่งจำนวนชั่วโมงการสั่งเดินเครื่องในแต่ละปีรวมถึงแผนการบำรุงรักษาได้ระบุไว้แล้วในสัญญา ทั้งนี้
นโยบายการผลิตจะต้องผลิตให้ได้ตามสัญญาที่ได้ทำไว้กับ กฟผ.
เพื่อรักษาเสถียรภาพความพร้อมจ่ายไฟฟ้า

  2) การจัดหาวัตถุดิบ

วัตถุดิบที่สำคัญในการผลิตกระแสไฟฟ้าคือเชื้อเพลิงและอะไหล่เครื่องจักร
เชื้อเพลิงหลักของโรงไฟฟ้าราชบุรีคือ ก๊าซธรรมชาติ ซึ่งคิดเป็นร้อยละ 99.94
ของต้นทุนเชื้อเพลิงทั้งหมดของโรงไฟฟ้าจะกระทำภายใต้สัญญาซื้อขายก๊าซระยะยาวกับ ปตท.
สำหรับอะไหล่เครื่องจักรได้ดำเนินการจัดซื้อจากตัวแทนจำหน่ายในประเทศและต่างประเทศ

 

3.6 ผลกระทบสิ่งแวดล้อม

กฟผ. ได้มอบหมายให้ มหาวิทยาลัยมหิดล
โดยคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านโครงการอุตสาหกรรม
คณะสิ่งแวดล้อมและทรัพยากรศาสตร์
ดำเนินการศึกษาและวิเคราะห์ผลกระทบสิ่งแวดล้อมโครงการโรงไฟฟ้าราชบุรี
พร้อมจัดทำรายงานกำหนดมาตรการป้องกันและแก้ไขผลกระทบสิ่งแวดล้อม
เสนอขอความเห็นชอบจากคณะกรรมการสิ่งแวดล้อมแห่งชาติ ซึ่งได้มีมติเห็นชอบเมื่อวันที่ 2
กุมภาพันธ์ 2539
โดยกำหนดให้การดำเนินโครงการโรงไฟฟ้าราชบุรีต้องปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมที่กำหนดขึ้นเพิ่มเติมอย่างต่อเนื่องและเคร่งครัด
พร้อมทั้งจัดทำรายงานเสนอสำนักงานนโยบายและแผนสิ่งแวดล้อม กระทรวงวิทยาศาสตร์
เทคโนโลยีและสิ่งแวดล้อม ทราบทุก 6 เดือน ทั้งนี้ บริษัท ผลิตไฟฟ้าราชบุรี ได้
ตั้งงบประมาณไว้รองรับค่าใช้จ่ายที่เกิดขึ้นจากการติดตามตรวจสอบคุณภาพสิ่งแวดล้อมไว้ประมาณปีละ
4 ล้านบาท

นอกจากนี้จากการศึกษาตรวจสอบเพิ่มเติมถึงผลกระทบต่อสิ่งแวดล้อมโดย บริษัท ซาร์เจนท์ แอนด์
ลันดี จำกัด ในฐานะที่ปรึกษาทางเทคนิคอิสระไม่ได้ระบุว่าบริษัท
ผลิตไฟฟ้าราชบุรีมีปัญหาสิ่งแวดล้อมที่เป็นสาระสำคัญทำให้การดำเนินการของโรงไฟฟ้าราชบุรีต้องหยุดชะงักหรือต้องการการแก้ไขที่มีค่าใช้จ่ายสูง
และให้ความเห็นว่าโรงไฟฟ้าราชบุรีได้ปฏิบัติตามกฏหมายสิ่งแวดล้อมไทย

อนึ่ง มหาวิทยาลัยมหิดล ได้ทำการวิเคราะห์ผลกระทบสิ่งแวดล้อมโครงการโรงไฟฟ้าราชบุรี
กรณีมีการสร้างโรงไฟฟ้าพลังความร้อน 4 เครื่อง และโรงไฟฟ้าพลังความร้อนร่วม 3 ชุด
ในขณะที่โรงไฟฟ้าราชบุรีได้ดำเนินการก่อสร้างโรงไฟฟ้าพลังความร้อนเพียง 2 เครื่อง
และโรงไฟฟ้าพลังความร้อนร่วมเพียง 3 ชุดเท่านั้น
ซึ่งผลกระทบสิ่งแวดล้อมที่จะเกิดขึ้นจริงคาดว่าจะน้อยกว่าที่มหาวิทยาลัยมหิดลคาดการณ์ไว้

การดำเนินการป้องกันผลกระทบสิ่งแวดล้อมครอบคลุมทั้งในส่วนของทรัพยากรกายภาพ
ทรัพยากรนิเวศน์วิทยา คุณค่าการใช้ประโยชน์ และคุณค่าคุณภาพชีวิต

การดำเนินการเพื่อลดผลกระทบสิ่งแวดล้อม

จากการดำเนินการผลิตไฟฟ้าในเชิงพาณิชย์ ตั้งแต่ ตุลาคม ปี 2543 เป็นต้นมานั้น
ยังไม่ปรากฏว่าเกิดความเสียหายต่อสิ่งแวดล้อม หรือเกิดการร้องเรียนจากชุมชน
แต่ได้มีการจัดทำแผนการติดตามตรวจสอบคุณภาพสิ่งแวดล้อม
เพื่อศึกษาถึงผลกระทบที่อาจเกิดต่อสิ่งแวดล้อม ดังนี้

[TABLE]

หมายเหตุ : √ หมายถึง กิจกรรมที่ดำเนินการในรอบปี

CEMS : Continuous Emission Monitoring System

AQMS : Ambient Air Quality Monitoring System

สรุปรายการค่าใช้จ่ายเพื่อป้องกันผลกระทบต่อสิ่งแวดล้อมในช่วงปี 2543 – ปี 2545

+---------------------------------------------------+------------------+
| รายการ                                            | ค่าใช้จ่าย (ล้านบาท) |
+---------------------------------------------------+------------------+
| 1. งานกำจัดกากของเสีย (โรงเก็บขยะ)                   | 0.576            |
+---------------------------------------------------+------------------+
| 2. จัดทำพื้นที่สีเขียวและงบบำรุงรักษา                      | 7.441            |
+---------------------------------------------------+------------------+
| 3. ค่าใช้จ่ายในการกำจัดกากของเสีย                      | 0.424            |
+---------------------------------------------------+------------------+
| 4. งานติดตามตรวจสอบคุณภาพสิ่งแวดล้อม                   | 2.377            |
+---------------------------------------------------+------------------+
| 5. ค่าทุ่นดักน้ำมัน                                     | 0.032            |
+---------------------------------------------------+------------------+
| 6.                                                | 1.961            |
| งานจัดการด้านสิ่งแวด                                  |                  |
| ล้อมเพื่อเตรียมการขอใบรับรองมาตรฐานด้านการจัดการสิ่งแวดล้อม |                  |
| ISO 14001                                         |                  |
+---------------------------------------------------+------------------+
| รวมเป็นเงิน                                         | 12.811           |
+---------------------------------------------------+------------------+

นอกจากนี้ในปี 2546 ยังได้ตั้งงบประมาณเพื่อป้องกันผลกระทบต่อสิ่งแวดล้อมดังนี้

+---------------------------------------------------+------------------+
| รายการ                                            | ค่าใช้จ่าย (ล้านบาท) |
+---------------------------------------------------+------------------+
| 1. งานติดตามตรวจสอบคุณภาพสิ่งแวดล้อม                   | 3.500            |
+---------------------------------------------------+------------------+
| 2. งานขอในรับรองมาตรฐานด้านการจัดการสิ่งแวดล้อม ISO     | 2.500            |
| 14001                                             |                  |
+---------------------------------------------------+------------------+
| 3.                                                | 10.000           |
| โ                                                 |                  |
| ครงการจัดการด้านสิ่งแวดล้อมตามข้อเสนอคณะกรรมการสิ่งแวดล้อม |                  |
+---------------------------------------------------+------------------+
| 4. โครงการก่อสร้างอาคารจัดเก็บขยะอันตราย               | 1.000            |
+---------------------------------------------------+------------------+
| 5. โครงการก่อสร้างอาคารจัดเก็บ Waste Oil              | 0.350            |
+---------------------------------------------------+------------------+
| 6.                                                | 0.080            |
| โครงการศึกษ                                        |                  |
| าการกระจายตัวของโรงงานอุตสาหกรรมกับความเป็นกรดของน้ำฝน |                  |
+---------------------------------------------------+------------------+
| 7. ปรับปรุงพื้นที่บริเวณบ่อยิปซั่ม                           | 0.300            |
+---------------------------------------------------+------------------+
| 8. งานสุ่มตรวจด้านสิ่งแวดล้อม                           | 0.050            |
+---------------------------------------------------+------------------+
| 9. งานตรวจวิเคราะห์น้ำและสิ่งมีชีวิตที่ผิดปกติในโรง           | 0.050            |
| ไฟฟ้าราชบุรี                                         |                  |
+---------------------------------------------------+------------------+
| 10. งานวิจัยแมลงบริเวณพื้นที่รอบโรงไฟฟ้า                  | 0.200            |
+---------------------------------------------------+------------------+
| 11. งานวิจัยเรื่องความร้อน                             | 0.200            |
+---------------------------------------------------+------------------+
| 12. งานกำจัดกากน้ำมัน                                | 0.600            |
+---------------------------------------------------+------------------+
| 13. งานกำจัดยิปซั่ม                                   | 0.360            |
+---------------------------------------------------+------------------+
| 14. งานกำจัดฉนวนกันความร้อน                          | 0.059            |
+---------------------------------------------------+------------------+
| 15. งานกำจัดตะกอนเหลวและตะกอน                      | 0.048            |
+---------------------------------------------------+------------------+
| รวมเป็นเงิน                                         | 19.297           |
+---------------------------------------------------+------------------+

ผลการปฏิบัติจริงเมื่อเทียบกับข้อกำหนดตามกฎหมาย

ผลการติดตามตรวจวัดเพื่อป้องกันผลกระทบต่อสิ่งแวดล้อมของโรงไฟฟ้าราชบุรีนั้น
ได้ดำเนินการมาอย่างต่อเนื่อง และได้ปฏิบัติตามกฎหมายกำหนด
โดยเฉพาะการติดตามตรวจวัดคุณภาพสิ่งแวดล้อม ซึ่งผลการตรวจวัดค่าต่าง ๆ
อยู่ในเกณฑ์ที่ต่ำกว่าที่กฎหมายกำหนดไว้

 ข้อพิพาทหรือการถูกฟ้องร้องเกี่ยวกับสิ่งแวดล้อม และแนวทางแก้ไข

โรงไฟฟ้าราชบุรี มีที่ตั้งติดกับบริเวณพื้นที่เกษตรกรรมโดยรอบ
แต่ไม่มีข้อพิพาทจากกรณีถูกฟ้องร้องเกี่ยวกับปัญหาด้านสิ่งแวดล้อมจากชุมชนรอบ ๆ โรงไฟฟ้า
เนื่องจากใช้วิธีการสื่อสารข้อมูลสู่ชุมชน และผู้นำท้องถิ่นอย่างต่อเนื่อง
ทำให้ข่าวสารการดำเนินงานของโรงไฟฟ้ากระจายเข้าสู่ชุมชน
ทำให้ชุมชนได้รับข้อมูลที่ถูกต้องและให้การยอมรับ ในกรณีหากเกิดข้อพิพาทกับชุมชนและสังคม
โรงไฟฟ้าราชบุรีได้สร้างระบบการรับเรื่องร้องเรียน
ตลอดจนแผนเตรียมการรับเหตุฉุกเฉินกรณีเกิดการชุมนุมประท้วง
ซึ่งได้จัดเตรียมไว้อย่างเป็นระบบแล้ว

  3.7 งานด้านสังคม

นอกจากบริษัทฯ จะมุ่งมั่นในการประกอบกิจการควบคู่ไปกับการดูแลรักษาสิ่งแวดล้อมแล้ว บริษัทฯ
ยังคำนึงถึงเรื่องคุณภาพชีวิตของประชาชนและชุมชนโดยรอบพื้นที่ประกอบกิจการของบริษัทฯ
อย่างมากด้วย โดยตระหนักดีว่า คุณภาพชีวิตที่ดีของประชาชนจะนำไปสู่การพัฒนาประเทศอย่างยั่งยืน

บริษัท ผลิตไฟฟ้าราชบุรี ได้สร้างสวนนวราชบุรีรมย์ บนเนื้อที่ 72 ไร่
ประกอบด้วยแปลงสาธิตการเกษตร สวนสมุนไพร พื้นที่อเนกประสงค์ สระน้ำ
และสนามกีฬากลางแจ้ง มอบให้เป็นสวนสาธารณะของจังหวัดราชบุรี
โดยบริษัทรับภาระในการบำรุงรักษาด้วย ค่าใช้จ่ายประมาณปีละ 4 ล้านบาท
ปัจจุบันมีประชาชนเข้ามาใช้บริการสวนแห่งนี้เดือนละประมาณ 2,500-3,000 คน ซึ่งในปี 2545
สวนนวราชบุรีรมย์ได้รับการรับรองคุณภาพสวนสาธารณะระดับดีมากของประเทศ และรับมอบรางวัล
“สุขภาพสดใส ในสิ่งแวดล้อมที่เหมาะสม สวนสาธารณะ (สวนสุขภาพ) น่ารื่นรมย์” จากกรมอนามัย
กระทรวงสาธารณสุข

ในรอบปีที่ผ่านมา บริษัท ผลิตไฟฟ้าราชบุรี
ได้ให้การสนับสนุนกิจกรรมทางสังคมที่เป็นประโยชน์ต่อส่วนรวม
ทั้งในระดับท้องถิ่นและระดับชาติอย่างต่อเนื่อง สรุปได้ดังนี้

1) ส่งเสริมกิจกรรมการศึกษาและเยาวชน ได้แก่
การมอบอุปกรณ์การเรียนการสอนให้แก่สถานศึกษา ส่งเสริมและสนับสนุนกิจกรรมเพื่อการศึกษา
โครงการอนุรักษ์และพัฒนาสิ่งแวดล้อมในโรงเรียน รวมทั้งให้ทุนการศึกษาเพื่อส่งเสริมให้นักเรียนที่
ขาดแคลนทุนทรัพย์ได้มีโอกาสได้รับการศึกษาอย่างเท่าเทียม

2). ส่งเสริมกิจกรรมการพัฒนาชุมชน ได้แก่
โครงการนำเพื่อนบ้านเยี่ยมชมโรงไฟฟ้าราชบุรีเพื่อเผยแพร่ข้อมูลข่าวสารต่างๆ
ของโรงไฟฟ้าราชบุรี โครงการเยี่ยมเยียนชุมชนเพื่อรับฟังปัญหาและให้ความรู้ด้านเกษตรกรรม
สิ่งแวดล้อม และด้านการผลิตไฟฟ้าของโรงไฟฟ้าราชบุรีแก่อาสาสมัครประชาสัมพันธ์หมู่บ้าน
เกษตรกรและชุมชนรอบโรงไฟฟ้า สนับสนุนเครื่องมือและอุปกรณ์สำหรับใช้ในการพัฒนาชุมชนแก่
องค์การบริหารส่วนตำบล ชุมชน และองค์กรต่างๆ รวมทั้งสนับสนุนกิจกรรมรณรงค์เพื่อต่อต้าน
ยาเสพติด

3). ส่งเสริมด้านกีฬา ได้แก่ สนับสนุนกิจกรรมการแข่งขันกีฬาต่างๆ
รวมทั้งกีฬาพื้นบ้านของหน่วยงาน ชมรม สมาคม และหน่วยงานต่างๆ ในจังหวัดราชบุรี

4). ส่งเสริมกิจกรรมด้านศาสนา ได้แก่ สนับสนุนการทนุบำรุงและพัฒนา ศาสนสถาน
งานทำบุญทอดกฐินสามัคคีประจำปี เป็นต้น

5). ส่งเสริมกิจกรรมสาธารณกุศล ได้แก่ สนับสนุนการดำเนินกิจการของชมรม
และองค์กรท้องถิ่นในจังหวัดราชบุรี ร่วมกิจกรรมการกุศลของหน่วยงานราชการ และองค์กรต่างๆ
ในจังหวัดราชบุรี รวมทั้งเข้าร่วมกิจกรรมประจำปีของจังหวัดราชบุรี
จัดกิจกรรมกระชับความสัมพันธ์อันดีกับหน่วยงานราชการ ภาคเอกชน สถานศึกษา
ชุมชนและสื่อมวลชนอย่างต่อเนื่อง นอกจากนี้ได้บริจาคเงินให้สภากาชาดไทย
และร่วมบริจาคเงินเพื่อช่วยเหลือผู้ประสบภัย

6) ส่งเสริมกิจกรรมการท่องเที่ยวของจังหวัดราชบุรี ได้แก่
สนับสนุนการจัดงานท่องเที่ยวประจำปีของจังหวัดราชบุรี
ส่งเสริมการจัดหาแหล่งท่องเที่ยวแห่งใหม่ในจังหวัดราชบุรี
รวมทั้งส่งเสริมและสนับสนุนการจัดกิจกรรมเพื่อการท่องเที่ยวของจังหวัดราชบุรี

7) ส่งเสริมอนามัยและสาธารณสุขชุมชน ได้แก่
การจัดให้มีหน่วยแพทย์เคลื่อนที่ออกให้บริการชุมชนโดยรอบโรงไฟฟ้าราชบุรี
การส่งเสริมและสนับสนุนให้มีการใช้สวนนวราชบุรีรมย์ เพื่อออกกำลังกาย และพักผ่อนหย่อนใจ
สนับสนุนการจัดกิจกรรม และจัดหาเวชภัณฑ์ให้หน่วยงานด้านสาธารณสุข เป็นต้น

ในส่วนของการดำเนินกิจการในอนาคตนั้น บริษัท ผลิตไฟฟ้าราชบุรี
ได้กำหนดกลยุทธ์ในการแก้ปัญหาชุมชนอย่างยั่งยืน ให้ชุมชนเกิดการยอมรับและลดการต่อต้านลง
โดยใช้กลวิธีในการจัดทำโครงการ “เยี่ยมชมพิพิธภัณฑ์ไฟฟ้าไทย โรงไฟฟ้าสะอาด
โรงไฟฟ้าราชบุรี”
ซึ่งมีวัตถุประสงค์เพื่อพัฒนาโรงไฟฟ้าราชบุรีให้เป็นแหล่งความรู้ทางเทคโนโลยีไฟฟ้า
เป็นพิพิธภัณฑ์โรงไฟฟ้าแห่งแรกของไทย เป็นสถานที่พักผ่อน เป็นแหล่งท่องเที่ยวเชิงวิชาการ
ที่ปราศจากมลภาวะ เป็นที่ที่ชุมชนสามารถเข้ามาประกอบอาชีพ ทำการค้าขายสร้างรายได้
และสร้างชื่อเสียงให้ท้องถิ่น

3.8 สิทธิหรือข้อจำกัดในการประกอบธุรกิจ

3.8.1 การส่งเสริมการลงทุน

ตามที่ บริษัท ผลิตไฟฟ้าราชบุรี
ได้ยื่นคำขอรับการส่งเสริมการลงทุนจากสำนักงานคณะกรรมการส่งเสริมการลงทุน
โดยขอรับสิทธิประโยชน์เช่นเดียวกับที่ผู้ผลิตไฟฟ้าเอกชนรายใหญ่ได้รับนั้น
คณะกรรมการส่งเสริมการลงทุนได้พิจารณาเมื่อวันที่ 22 กันยายน 2543 มีมติอนุมัติให้บริษัท
ผลิตไฟฟ้าราชบุรี ได้รับสิทธิประโยชน์ตามที่ร้องขอ เป็นจำนวน 2 ฉบับ คือ
สิทธิประโยชน์สำหรับโรงไฟฟ้าพลังความร้อน 1 ฉบับ
และสิทธิประโยชน์สำหรับโรงไฟฟ้าพลังความร้อนร่วม 1 ฉบับ
ซึ่งทั้งสองฉบับจะมีสิทธิประโยชน์เช่นเดียวกันดังนี้

1)  การอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2)  การอนุญาตให้คนต่างด้าวซึ่งเป็นช่างฝีมือผู้ชำนาญการที่ได้รับอนุญาตให้อยู่ในราชอาณาจักรตามข้อ
    1
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการพิจารณาให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3)  การอนุญาตให้ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4)  การอนุญาตให้ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบ
    กิจการที่ได้รับการส่งเสริมมีกำหนดเวลา 8 ปีนับแต่วันที่เริ่มมีรายได้จากการประกอบการ
    (โรงไฟฟ้าพลังความร้อนเริ่มมีรายได้ตั้งแต่วันที่ 31 ตุลาคม 2543 ดังนั้น
    สิทธิประโยชน์จะเริ่มนับ ตั้งแต่วันที่ 31 ตุลาคม 2543 ไปอีก 8 ปี
    สำหรับโรงไฟฟ้าพลังความร้อนร่วมจะเริ่มมีรายได้ตั้งแต่วันที่ 18 เมษายน 2545 ดังนั้น
    สิทธิประโยชน์จะเริ่มนับตั้งแต่วันที่ 18 เมษายน 2545 ไปอีก 8 ปี)

5)  การอนุญาตให้ได้รับการยกเว้นไม่ต้องนำเงินปันผลจากกิจการที่ได้รับการส่งเสริมการลงทุนซึ่งได้รับการยกเว้นภาษีเงินได้นิติบุคคลตามข้อ
    4 ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

6)  การอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

3.8.2 ข้อจำกัดในการประกอบธุรกิจ

เนื่องจากบริษัท ผลิตไฟฟ้าราชบุรีโฮลดิ้ง จำกัด (มหาชน)
ได้จัดตั้งขึ้นเป็นรูปบริษัทซึ่งสามารถประกอบกิจการใดๆ
ภายใต้กฎหมายไทยโดยไม่มีข้อจำกัดในการประกอบธุรกิจ
เว้นแต่การขายกระแสไฟฟ้าตามสัญญาซื้อขายไฟฟ้าระบุให้ บริษัท ผลิตไฟฟ้าราชบุรี
จะต้องดำเนินการขายไฟฟ้าให้แก่ กฟผ. แต่เพียงผู้เดียว
ไม่สามารถดำเนินการขายไฟฟ้าให้แก่ผู้ใช้ไฟฟ้าโดยตรงได้
ตราบใดที่สัญญาซื้อขายไฟฟ้ายังมีผลบังคับใช้แก่บริษัท ผลิตไฟฟ้าราชบุรี